recursal/SuperWikiNEXT-32B huggingface dataset:
**Mika Markko Juhani Laaksonen** (født 21. mars 1968 i Sippola) er en finsk friidrettstrener, økonom og tidligere sleggekaster. Hans personbeste er 76,22 meter fra et stevne i El Paso, april 1996.

I 1992 vant han NCAAs studentmesterskap først i vektkast innendørs og deretter i sleggekast utendørs. Påfølgende år ble han nummer 2 i sleggekast bak sin landsmann og lagkamerat Marko Wahlman. Han deltok under både EM i friidrett 1994 i Helsingfors og VM i friidrett 1995 i Göteborg uten å kvalifisere seg for finaleomgangene. I 1994 vant han sin eneste nasjonale tittel i det finske mesterskapet.

Etter at han mottok sin mastergrad i økonomi ved University of Texas at El Paso gikk han inn i trenerteamet ved samme skole. Etter 12 år som assisterende trener tok han over som hovedtrener for det tradisjonsrike friidrettslaget til skolen.

Meritter
--------

| År | Mesterskap | Sted | Plassering | Øvelse | Resultat |
| --- | --- | --- | --- | --- | --- |
| 1994 | EM i friidrett 1994 | Helsingfors, Finland | 16. | Slegge | 72,88 m |
| 1995 | VM i friidrett 1995 | Göteborg, Sverige | 21. | Slegge | 73,02 m |

Referanser
----------

1. 1 2  utepathletics.com: *Profil: Mika Laaksonen* Arkivert 11. november 2014 hos Wayback Machine. hentet 5. august 2012

Eksterne lenker
---------------

* all-athletics Arkivert 4. mars 2016 hos Wayback Machine.
* tilastopaja.org (finsk)
**Den nasjonale revolusjonshær** (kinesisk: 国民革命军; pinyin: *Guómín Gémìng Jūn*, forkortet navn: 國軍 eller **Den nasjonale hær**) var det politiske parti Kuomintangs (KMT) nasjonale kinesiske hær fra 1925 til 1947, og samtidig Republikken Kinas hær under Kuomintangs ettpartistyre som tok til i 1928. Den ble opprinnelig organisert med støtte fra Sovjetunionen i den hensikt at KMT skulle klare å gjenforene Kina ved å nedkjempe krigsherrene og fravriste dem deres områder. Den nasjonale revolusjonshær bekjempet under Nordekspedisjonen (1926–1927) den kinesiske Beiyanghæren og krigsherrene rundt om. Senere kjempet den mot den japanske hær under annen sino-japanske krig. Den kjempet også mot Folkets frigjøringshær, som var kommunistenes hærstyrke. 

Under den annen sino-japanske krig var det kinesiske kommunistpartis styrker på papiret inkorporert i Den nasjonale revolusjonshær, skjønt under hver sin kommando. Etter krigsslutt brøt kommunisthæren ut og dannet Folkets frigjøringshær. 

Med promulgasjonen av Republikken Kinas konstitusjon i 1947 opphørte formelt ettpartistaten. Da ble Den nasjonale revolusjonshær gitt det nye navn Republikken Kinas militære (中華民國國軍), og storparten av dens styrker dannet Republikken Kinas hær, som flyktet til Taiwan i 1949.

Grader og distinksjoner
-----------------------

Offiserer

|
|  |
|  |  |  |  |
|  | Generalmajor | Generalløytnant | General |
|

|
|  |
|  |  |  |  |
|  | Major | Oberstløytnant | Oberst |
|

|
|  |
|  |  |  |  |
|  | Fenrik | Løytnant | Kaptein |
|

Underoffiserer

|
|  |
|  |  |  |  |  |
|  | Korporal | Sersjant | Furer | Kommandersersjant |
|

Mannskaper

|
|  |
|  |  |  |  |
|  | Menig | Ledende menig | Visekorporal |
|

Litteratur
----------

* Ah Xiang: *„Red Terror vs white Terror - Political, Social, Cultural, Historical Analysis Of China"* 1998 RepublicanChina.org
* Flere forfattere: „Post Japanese" *The Shanghai Triad and the KMT*. In: Veröffentlichungen des Geschichtsprojekts des Takao Club Taiwan 2012 Takao Club
| Den polsk-russiske krig i 1792 |
| --- |
| Konflikt: Polens tre delinger |
| Framrykninger under Den polsk-russiske krig i 1792 |
| 

|  |  |
| --- | --- |
| Dato | 1792 |
| Sted | I de østre og midte delene av Polen-Litauen |
| Resultat | Russisk seier. Polens andre deling |

 |
| Stridende parter |
| Kong Sigismund III Vasas banner Polen-Litauen | Russlands flagg Det russiske keiserdømmetTargowica-konføderasjonen |
| Kommandanter og ledere |
| Kong Sigismund III Vasas banner Józef Poniatowski Kong Sigismund III Vasas banner Tadeusz Kościuszko Kong Sigismund III Vasas banner Jan Henryk Dąbrowski Kong Sigismund III Vasas banner Józef JudyckiPreussens flagg Hertugen av Württemberg (til 1. juni) | Russlands flagg Mikhail KresjetnikovRusslands flagg Mikhail Kakhovskij |
| Styrker |
| 51 000 infanteri19 000 kavaleri200 kanoner | 97 700 soldater |
| Tap |
| Ukjent | Ukjent |

**Den polsk-russiske krig i 1792** var en krig mellom Det polsk-litauiske samveldet og Tsar-Russland med Targowica-konføderasjonen.

Den 3. mai 1791 hadde den polsk-litauiske kongen Stanisław August Poniatowski vedtatt en ny konstitusjon for det polsk-litauiske samveldet, og denne avskaffet valgkongedømmet, liberum veto og livegenskapet. Motstanderne av denne var organisert i Targowica-konføderasjonen, med støtte fra Russland. Disse ønsket å hindre at konstitusjonen trådte i kraft, og 18. mai 1792 gikk en russisk styrke på 97 700 mann over grensen uten krigserklæring. Kongen Stanisław August Poniatowski var i stand til å mobilisere rundt 70 000 mann som var lojale til ham og den nye konstitusjonen.

Kongeriket Preussen var polsk-litauisk alliert, men brøt alliansen da krigen ved innledningen av krigen og den prøyssiske kommandanten av hæren i Storhertugdømmet Litauen, Hertugen av Württemberg nektet å kjempe mot de russiske styrkene og ble avsatt 1. juni.

Kongens nevø Józef Poniatowski ble øverstkommanderende på den polsk-litauiske siden, og vant 18. juni en større seier mot en langt større styrke i et slag ved byen Zieleńce i dagens Ukraina. De trakk seg deretter tilbake til elven Bug, og kjempet der under ledelse av Tadeusz Kościuszko et større slag ved Dubienka, ut at dette fikk noen klar vinner.

Den polsk-litauiske sak ble imidlertid tapt da kongen selv sluttet seg til Targowica-konføderasjonen. Dette førte da til Polens andre deling, men også til Kościuszko-oppstanden året etter.

|  |  |
| --- | --- |
| Oppslagsverk/autoritetsdata | LCCN
 |
Bilde fra feiringen av tiårsjubileet for revolusjonen, 19. juli 1989.
**Den nicaraguanske revolusjon** (spansk: *La Revolución Nicaragüense*) eller **Sandinistrevolusjonen** (*La Revolución Sandinista*) var en politisk revolusjon i Nicaragua som omfattet den økende motstanden mot Somoza-familiens 43 år lange familiediktatur over landet i 1960- og 1970-åra, den sandinistiske frigjøringsfronts (FSLNs) opprør som førte til det voldelige kuppet mot Anastasio Somoza Debayle, hvis fall i 1978 og 79 ble revolusjonens høydepunkt, og FSLNs forsøk på å omforme det nicaraguanske samfunnet og økonomien i en mer sosialistisk retning da sandinistene hadde regjeringsmakta i landet mellom 1979 og 1990, da de tapte valget mot den nasjonale opposisjonsunionen. 

Sandinistrevolusjonen var ikke bare viktig i Nicaragua eller Amerika, revolusjonen gjorde landet til det første sosialistiske landet i Amerika etter Cuba hadde gjennomgått den cubanske revolusjonen i 1959, men kom også til å få betydning for den kalde krigens videre utvikling. 

For kampene som førte til sandinistenes revolusjon i 1979 og contras' voldelige motstand mot sandinistenes styre, se artikkelen om den nicaraguanske borgerkrig, som kan regnes fra 1972 til 1990.

|  |  |
| --- | --- |
| Oppslagsverk/autoritetsdata | NKC
 |
***Mellom sommerens lengsel og vinterens kulde*** (originaltittel: *Mellan sommarens längtan och vinterns köld*) er en politiroman av Leif GW Persson som ble gitt ut i 2002.

Romanen handler om Stockholm-politiets etterforskning av en amerikansk journalists død. Journalisten har enten hoppet eller blitt kastet ut fra et vindu i femtende etasje. I den avdødes etterlatte papirer har man funnet et brev med koblinger til den svenske statsministeren. Denne statsministeren begynte etter andre verdenskrig å arbeide for det amerikanske CIA, men solgte seg senere til Sovjetunionen. I karaktertegningen finnes det visse trekk av Olof Palme (Palmes navn brukes ikke), men forfatteren har forklart at han kom på ideen før Palme ble myrdet. Han forklarte også at «*Min romanfigur er ikke navngitt, men jeg kjøper at han har store likheter med Palme.*»

Persson hadde ikke skrevet noen kriminalromaner på 20 år da denne ble utgitt i 2002. Den er en frittstående fortsettelse på Perssons tidligere trilogi *Grisfesten*, *Profitörerna* og *Samhällsbärarna* og her vender Stockholms-politimennene Bo Jarnebring og Lars Martin Johansson tilbake. I forbindelse med utgivelsen var det snakk om at boken også skulle filmatiseres.

Boken ble utgitt av Piratförlaget i september 2002. Under publiseringen mente Aftonbladets Nils Granberg at: «*Det er morsomt at Leif GW Persson etter tyve år igjen klyver inn på den litterære scenen med den bredt oppsatte og spennende politiromanen Mellom sommerens lengsel og vinterens kulde. Det er en verdig oppfølger til hans klassiske Profitörerna, Grisfesten og Samhällsbärarna.*» Göteborgs-Postens kritiker Jan Arnald hadde et blandet inntrykk: han mente at den var veldig spennende, men som roman var den middelmådig med overfladiske personportretter og ensidig sjargong.

Romanen ble nominert til Svenska Deckarakademins utmerkelse *Bästa svenska kriminalroman 2002*. I løpet av et år hadde romanen solgt 300 000 eksemplarer.

Referanser
----------

1. ↑  Nils Granberg. "En stark återkomst", Aftonbladet 9 september 2002
2. ↑  "Det dröjde 20 år men nu finns Leif GW Persson i bokhandeln", Svenska Dagbladet 24 september 2002, s. 54
3. ↑  "GW Persson-bok blir film", Helsingborgs Dagblad 8 september 2002
4. ↑  Nils Granberg. "En stark återkomst", Aftonbladet 9 september 2002
5. ↑  Jan Arnald. "Autencitetsporr – men fängslande", Göteborgs-Posten 25 september 2002
6. ↑  "Årets bästa deckare nominerade", Helsingborgs Dagblad 7 november 2002, s. 20
7. ↑  Mikael Forsell. "Leif G W Persson tog hem deckarpris", Hallands Nyheter 1 december 2003

  

Portaler: Litteratur | Sverige
Uttern 1612
**Skjærgårdsjeep** er en åpen båt med styrekonsoll i midten eller ved ripa. Den blir som regel benyttet i lukket farvann og rolig sjø i godvær.

Den er også kjent som en liten «hyttebåt», noen ganger er styreposisjonen med konsollen lukket med et overbygg. Noen har vindskjerm, andre ikke. Det er varianter med to konsoller side om side også. Den er en åpen båt uten fordekk som må tømmes for vann etter regn eller sjøsprøyt. De fleste skjærgårdsjeeper er selvlensende. Båttypen er som regel utstyrt med utenbordsmotor, oftest store og sterke påhengsmotorer. 

Bruksområdet for en slik skjærgårdsjeep er bredt, men de er ikke egnet for kjøring i farvann med røft vær og store bølger. De har også høy hastighet ved å ha et halvplanende eller planende skrog. Flere typer er utviklet, men den meste populære er allbruksbåten som er en naken versjon uten tant og fjas som et rent transportsmiddel til ulike formål som på tur med familie ut til skjærene, frakt og fiske.

Den ble forvekslet med de tradisjonelle landstedsbåter i norske omgivelser, men er en videreutvikling med større dimensjoner som er beregnet for store påhengsmotorer. Som med alle moderne båter med utenbordsmotor er den en plattgatter, men uten et speil. Den har også større fribord.
Ordensstjerne for *Den nederlandske løves orden*.
**Den nederlandske løves orden** (nederlandsk: *Orde van de Nederlandse Leeuw*) er en nederlandsk orden. Ordenen ble innstiftet 29. september 1815 av kong Vilhelm I og er den eldste og fornemste sivile utmerkelse i Nederland. Opprinnelig var tanken at *Den nederlandske løves orden* skulle fungere som en sivil avdeling av Den militære Wilhelmsordenen, men den ble i stedet etablert som en separat orden. Monarken er ordenens stormester. Ordenen ble revidert ved lov i 1994.

Inndeling
---------

*Den nederlandske løves orden* er siden 1994 inndelt i tre grader:

* Storkors
* Kommandør
* Ridder

Fra 1815 til 1994 hadde ordenen en fjerde klasse, *broder*.

Insignier
---------

Ordenstegn for ridder av *Den nederlandske løves orden*
Ordenstegnet for *Den nederlandske løves orden* er et hvitemaljert malteserkors i gull som er opphengt i en krone. I korsvinklene er det plassert stiliserte utgaver av bokstaven W, for ordenens innstifter. I midten av korset er det plassert en blåemaljert medaljong med innskriften «VIRTUS NOBILITAT» («dyden adler»). Baksiden bærer den nederlandske løve. Ordensstjernen er i gull og har åtte tagger. Den er besatt med korset fra ordenstegnet, men uten kronen. Ordensbåndet er blått med oransje striper. Dette er fargene til huset Oranien-Nassau.

Tildeling
---------

Ordenen var ved innstiftelsen bestemt som belønning av dem som utviste patriotisme, lojalitet og oppofrelse i sine borgerplikter, samt til belønning av fortjenester av vitenskap og kunst.
Ordenens storkors tildeles kongelige og statsoverhoder. Inntil 1994 ble ordenen kun tildelt medlemmer av samfunnets øvre sjikt. Unntaket var den laveste graden, *broder*, som var tiltenkt småkårsfolk og som ga rett til pensjon. Bortsett fra storkors, ble utlendinger etter 1892 ikke tildelt *Den nederlandske løves orden*, men dette ble endret igjen i 1994.

Ved ordensreformen av 1994 ble tildelingsreglene endret slik at *Den nederlandske løves orden* ikke lenger ble automatisk tildelt for bestemte tjenester, samtidig som tildeling ble frakoblet rang og sosial status. Etter dette skal tildeling utelukkende skje på grunnlag av meritter. Det foretas omkring femti utnevnelser årlig.

Norske innehavere
-----------------

Kong Harald og dronning Sonja er innehavere av storkors av *Den nederlandske løves orden*. Også kong Olav og kong Haakon var innehavere av storkors.

Referanser
----------

1. 1 2 3 4 5 6  «Order of the Netherlands Lion» Arkivert 31. august 2009 hos Wayback Machine. Kanselarij der Nederlandse Orden.
2. 1 2 3 4 5 6 7  C. Peter Mulder og Rafal Heydel-Mankoo: «The Netherlands» i Guy Stair Sainty og Rafal Heydel-Mankoo: *World Orders of Knighthood and Merit*, andre bind, Buckingham: Burke's Peerage, 2006, s, 1412–1414.

Eksterne lenker
---------------

* «Order of the Netherlands Lion», Kanselarij der Nederlandse Orden.
* *het Nederlandse decoratiestelsel* Arkivert 11. april 2009 hos Wayback Machine. Kanselarij der Nederlandse Orden.
Dronefoto fra Hellerud.  Foto: Kjetil Ree 
**Hellerud** er et boligstrøk i Bydel Alna i Oslo. Det ligger mellom Tveita, Trasop og Haugerud, ikke langt unna Lutvann og Østmarka.

Stedet har navn etter Nordre Hellerud gård, og navnet kommer ganske sikkert av «helle» eller «flatt berg». Rud-endingen tyder på at det er en rydningsgård fra middelalderen, dvs. sannsynligvis fra 1400- eller 1500-tallet. Området ble utparsellert til boliger i stor stil i mellomkrigstiden, men det finnes også noe småhusbebyggelse fra helt først på 1900-tallet. Mesteparten av dagens bebyggelse på Hellerud består av småhusbebyggelse.

Hellerud gav navn til den administrative bydelen Hellerud, som eksisterte fra 1988 til 2003.

Hellerud stasjon på Østensjøbanen og Furusetbanen ligger mellom strøkene Bryn og Godlia, omtrent en kilometer sørvest for strøket den har tatt navn etter.

Hellerud videregående skole ligger på Tveita.

Kjente personer fra Hellerud
----------------------------

* Stig Millehaugen

Kilder
------

* Berger, Kjell: Nordre Hellerud – fra jordbruk til boliger, artikkel i *Ved postkassene* nr 2, 2009, medlemsblad for Hellerud historielag
* Tvedt, Knut Are (red.), Oslo byleksikon, Kunnskapsforlaget 2000

Eksterne lenker
---------------

* Hellerud historielag

Portal: Oslo

|  |  |
| --- | --- |
| Oppslagsverk/autoritetsdata | Store norske leksikon **·** Oslo Byleksikon **·** GeoNames
 |
***«Skjønn Clara og ung Edmund»*** er et skillingstrykk med ukjent opprinnelse.

Teksten
-------

**1.**Skjønn Clara satt så ene og sorgfull ut på kveld,  

fra hennes øyne renner, der randt et tåreveld.  

De kinner var så bleke, ei mer som rosen rød  

de kjælne blikke leke ei mer med elskovs glød.  

  

**2.**Akk barmen høyt seg hever hun støter sukker ut  

og ber mens leppen bever så varm en bønn til Gud.  

Hun beder mens hun skuer mot himlens stjernehær:  

Slukk livets gnist som luer, thi svær min kummer er.  

  

**3.**Hårdt skjebnen meg har prøvet, slik klaget arme mø,  

min Edmund har de røvet, o fader la meg dø.  

O ta meg til din himmel der finner jeg ham visst  

jeg hater jordens vrimmel og all dens argelist.  

  

**4.**Meg piner livets smerte så grumt på denne jord,  

fast briste må mitt hjerte akk himmel hør mitt ord,  

jeg Edmund ei kan glemme min beiler gjev og bold  

hvem graven nu mon gjemme så blodig stiv og kold.  

  

**5.**Ung Edmund var just fallen i krigens hete stund  

en kule rammet pannen han sov sin siste blund.  

Men just som han ble rammen og falt i dødens favn  

man hørte leppen stamme hans elskede Claras navn.  

  

**6.**Hils Clara da, han sukker, min stakkars unge brud  

hans brustne øyne lukkes og livet slukkes ut.  

På valen ligger legemet men sjelen er hos Gud  

der bor enhver som segnet på fedrelandets bud.  

  

**7.**Men Clara fant sin Edmund i himmelens lyse sal,  

thi før enn solen fremgled var endt den bitre kval.  

Hist møttes nu de tvende i herlighet og glans  

av engler raktes henne en deilig brudekrans.

Kilder
------

* Oldemors visebok av Eli Støre Erichsen, Cappelen 1976
Ungdomsboliger i Strandveien 37, Trondheim. Arkitekter: Brendeland & Kristoffersen AS, mottagere av Treprisen 2014. Foto: Aslak Raanes **Den nasjonale konferansen for trearkitektur** er en norsk konferanse som arrangeres årlig. Den har som ambisjon å være en nasjonal konferanse om dagens og morgendagens fremragende norske trearkitektur, og skal være en møteplass for alle som er opptatt av innovativ norsk trearkitektur. Den første konferansen ble arrangert i juni 2013, etter initiativ fra Arkitektbedriftene i Norge og TreFokus.

Konferansen formidler fremragende trearkitektur og retter seg spesielt mot arkitekter og arkitektstudenter, i tillegg til andre aktører i byggenæringen, inkludert forskningsmiljø, offentlige myndigheter og leverandører. Konferansen er den viktigste møteplassen for samtaler omkring trearkitektur på arkitektens premisser.

Konferansen arrangeres i et samarbeid mellom Arkitektur- og designhøgskolen i Oslo (AHO), Norges teknisk-naturvitenskapelige universitet, Bergen Arkitekthøgskole (BAS), Norges miljø- og biovitenskapelige universitet (NMBU) Arkitektbedriftene i Norge, Norsk Treteknisk Institutt og Trefokus.

Arkitekturprisen Treprisen deles ut på konferansen.

Referanser
----------

1. ↑  om konferansen på Norske arkitekters landsforbunds nettsted arkitektur.no[*død lenke*]
2. 1 2  fra konferansens nettsted trearkitektur.no

Kilder
------

* om konferansen på arkitektur.no[*død lenke*] (besøkt 22. oktober 2015)
* konferansens offisielle nettsted (besøkt 7.november 2020)

Eksterne lenker
---------------

* Konferansens nettsted
**Den nasjonale forskningsetiske komité for medisin og helsefag (NEM)** er en av de fire nasjonale forskningsetiske komiteene. Komiteen har som sitt ansvarsområde den forskningsetiske virksomhet innen det medisinske fagområde (helse- og livsvitenskap, inkludert psykologi), herunder kompetanseutvikling og forskning der medisinske problemer av etisk natur knytter seg til tverrfaglige forskningsprosjekter.

NEM er en uavhengig instans, opprettet ved stortingsvedtak i 1990, som skal fungere som nasjonal utkikkspost, opplyser og rådgiver i forskningsetikk innenfor de aktuelle fagområder. Komiteen har samtidig ansvar for forebygging av vitenskapelig uredelighet innen sitt virkeområde. NEM er i tillegg klageorgan for vedtak etter Helseforskningsloven og Forskningsetikkloven, fattet av De regionale komiteer for medisinsk og helsefaglig forskningsetikk (REK).

Komiteen er sammensatt av 12 personer med ulik faglig bakgrunn som oppnevnes for fire år om gangen. Kunnskapsdepartementet oppnevner komiteens medlemmer etter innstilling fra Norges forskningsråd.

Tilsvarende nasjonale etiske komitéer er oppnevnt for fagområdene naturvitenskap og teknologi (Den nasjonale forskningsetiske komité for naturvitenskap og teknologi) og samfunnsvitenskap og humaniora (Den nasjonale forskningsetiske komité for samfunnsfag og humaniora).

NEM har sekretariat sammen med de andre nasjonale forskningsetiske komiteer i Oslo sentrum

Eksterne lenker
---------------

* Den nasjonale forskningsetiske komité for medisin og helsefag Arkivert 26. april 2011 hos Wayback Machine.

| * v
* d
* r
De nasjonale forskningsetiske komiteene |
| --- |
| 
* Den nasjonale forskningsetiske komité for medisin og helsefag
* De regionale komiteer for medisinsk og helsefaglig forskningsetikk
* Den nasjonale forskningsetiske komité for samfunnsvitenskap og humaniora
* Den nasjonale forskningsetiske komité for naturvitenskap og teknologi
* Nasjonalt utvalg for gransking av uredelighet i forskning
* Nasjonalt utvalg for vurdering av forskning på menneskelige levninger
* Den etiske nemnda for patentsaker

 |
***Lego Jurassic World*** er et Legovideospill utviklet av TT Fusion og publisert av Warner Bros. Interactive Entertainment, og var lansert for Microsoft Windows, Nintendo 3DS, OS X, PlayStation 3, PlayStation 4, PlayStation Vita, Wii U, Xbox 360, og Xbox One. Det er en bearbeiding av de første fire filmene i Jurassic Park-franchisen, og er en del av en rekke LEGO-baserte videospill. Spillet var lansert den 12. juni 2015 og kom ut sammen med lanseringen av filmen Jurassic World. Lego Jurassic World var senere lansert for Android og iOS den 31. mars 2016.

Spillet består av tjue forskjellige nivåer, med fem nivåer basert på hver enkelt film. Jurassic Park, The Lost World: Jurassic Park, Jurassic Park III fra 2001 og Jurassic World fra 2015.

Spilleren kan velge mellom over 100 forskjellige karakterer å spille som - inkludert mer enn 20 ulike dinosaur-arter, deriblant Ankylosaurus, Stegosaurus, Triceratops og Tyrannosaurus rex. Mr. DNA, en tegneseriefigur fra Jurassic Park-filmen fra 1993 kan gi spilleren enkelte hint eller forskjellige trivia om dinosaurer underveis. Menneskelige karakterer inkluderer blant annet Dr. Alan Grant, Ian Malcolm, og Owen Grady. Hver karakter har spesielle evner, og det kreves bruk av hver karakters spesifikke evner for å komme seg gjennom hele spillet. Fiender som spilleren risikerer å møte i løpet av spillet inkluderer Compsognathus, Dilophosaurus og Velociraptor.

Referanser
----------

1. ↑  Crecente, Brian (14. mai 2015). «Lego Jurassic World hits June 12, celebrate with a new trailer». *Polygon*. Besøkt 28. mars 2019.
2. ↑  Makuch, Eddie (31. mars 2016). «Lego Jurassic World Comes to iOS and Android». *GameSpot* **(engelsk)**. Besøkt 28. mars 2019.

Portal: Videospill
**Legio I Germanica** («den germanske») var en romersk legion som ble opprettet i 48 f.Kr. av Julius Cæsar for å kjempe i borgerkrigen mot Gnaeus Pompeius Magnus. Etter det bataviske opprør i 70 ble de overlevende fra Germanica innlemmet i Galbas Legio VII Gemina. Legionens symbol var antagelig en okse, noe som var felles for alle Cæsars legioner unntatt V Alaudae. 

Under borgerkrigen kjempet legionen blant annet i slaget ved Pharsalos, samme år som den ble grunnlagt. Etter mordet på Cæsar var den lojal mot Octavian. Fra 30 til 16 f.Kr. var den stasjonert i Hispania Tarraconensis, og kjempet mot cantabrierne. Omkring begynnelsen på vår tidsregning flyttet den til grensen ved Rhinen for å kjempe i Drusus' felttog mot germanerne. Det var i denne perioden den fikk sitt tilnavn.

Legionen forble i Germania Inferior til 69. Etter at Galba hadde avvist legionen i Germania utropte soldatene Vitellius til keiser og marsjerte mot Roma med ham. Vespasian lyktes i å overvinne Vitellius og hans styrker i Italia. 

Under det bataviske opprøret i 70 ble Germanica sendt sammen med XVI Gallica for å støtte legionene som var beleiret i Xanten. Planen lyktes ikke, og de to legionene ble selv innesperret. Vespasian lyktes tilslutt i å slå ned opprøret, men tapet av store deler av fire legioner var et stort prestisjenederlag.

Litteratur
----------

* Jerome H. Farnum: *The Positioning of the Roman Imperial Legions.* BAR International Series 1458, Oxford 2005. S. 43–44.

|  |  |
| --- | --- |
| Oppslagsverk/autoritetsdata | World History Encyclopedia
 |
Gule triangelarmer koblet sammen via en gul styrespindel.
Doble triangelarmer på Toyotamuseet i Nagoya, Japan.
**Dobbel triangelarmsfjæring** er en type uavhengig fjæret hjuloppheng som består av to (av og til parallelle) triangelarmer formet som gaffelben (engelsk: *wishbone*). Hver triangelarm har to bevegelige festepunkter i chassiset og ett bevegelig festepunkt på en felles vertikal styrespindel (engelsk: *upright*).

Dobbel triangelarmsfjæring er mye brukt på sportsbiler grunnet overlegne dynamiske og lastbærende karakteristikker, og gir en form for parallellføring når hjulet beveger seg opp og ned. Dette gjør at vertikal bevegelse isoleres svært godt til støtdemperen og spiralfjærene i «*uprighten*». Ingeniøren får da god kontroll over hjulets horisontale bevegelser og kan presist kontrollere parametre som cambervinkel, castervinkel, spissing, balansesenter, skrubberadius, «*scuff*», med mer.

Dobbel triangelarmsfjæring kalles også av og til for **dobbel A-armsfjæring**, men armene kan også være L-formet eller ha andre former.

På noen biler er øvre triangelarm av aluminum for å sprare vekt, mens nedre er av stål.

Se også
-------

* Bladfjær

Referanser
----------

1. ↑  Sund, Henning (13. oktober 2000). «Teknisk tegning - forhjulsoppheng». *dinside.no* **(norsk)**. Besøkt 2. mai 2021.
**Doaba** er den regionen i indisk Punjab som er omgitt av elvene Beas og Sutlej. Navnet *Doaba* kan oversettes direkte til «de to elvers land» ("*Do*" betyr to og "*Ab*" betyr elv på punjabi). Det er en av de mest fruktbare områdene i verden, og var sentrum for den grønne revolusjonen i India. Doaba er fortsatt en av verdens største produsenter av hvete per capita. 

Folket i Doaba begynte som bønder, men har nå gått videre i utdanning, sport og entreprenørskap. Den høyt fremskrittsvennlige og virksomme befolkningen har i løpet av de senere årene blitt vitne til en demografisk omveltning på grunn av stor migrasjon til Nord-Amerika og Europa, og som følge av kjønnsseleksjon ved hjelp av abort eller spedbarnsdrap. Folk reiser til utlandet i håp om å få et bedre liv, med jobb, penger og statsborgerskap. Siden Doaba har den største chamarbefolkningen i Punjab, har det nylig blitt sett forbedringer med tanke kastediskriminering blant resten av folket og de såkalte "lave kastene" er på vei frem. Denne framgangen blir sett på som et problem av noen i de høyere kastene, ofte de som har knyttet sin mentalitet til middelalderens India.
Hovedårsaken til den økende ergrelsen overfor de "lave kastene" er den reverse (motsatte) diskrimineringen som rammer folk av "høyere kaste".

Jalandhar er blant de mer kjente byene i Doaba. Byen har den største tettheten av sykehus i Asia. DAVs første ingeniørhøyskole finnes også i Jalandhar, som forøvrig også har den største produksjonen av sportsutstyr i Punjab. Harbhajan Singh, som er en kjent spinnbowler på det indiske cricketlandslaget, kommer også fra denne byen. Andre byer i Doaba er Hoshiarpur, Kapurthala, Nakodar, Nawanshahr, Phagwara og Phillaur, som ligger på grensen mellom Doaba og Malwa.

Se også
-------

* Majha
* Malwa (Punjab)

|  |  |
| --- | --- |
| Oppslagsverk/autoritetsdata | VIAF
 |
**Gmail Notifier** (eller *Gmail Beskjedgiver*) er et program utviklet av Google, til deres e-posttjeneste Gmail. Denne gir deg beskjed hver gang du får en ny e-post tilsendt din Gmail-konto, ved hjelp av en lyd og en popup-beskjed som den på bildet. Man kan klikke på popupen, og gå direkte til e-posten med den nettleseren man velger i innstillingene. Gmail Notifier kan også gjøre det sånn at når man klikker på *mailto:*-lenker (de lenkene som vanligvis i IE åpnes i Outlook Express) åpnes det et Gmail skriv-ny-beskjed vindu i stedet. Dette er valgfritt. Gmail Notifier var først bare tilgjengelig for Windows, men 6. september 2005 ble Gmail Notifier også tilgjengelig for Mac OS X. Foreløpig finnes det ikke en versjon for Linux, men det er mulig å emulere den til å virke på Linux med hjelp av Wine.

Se også
-------

* Gmail
* E-post
* Google

Eksterne lenker
---------------

* Gmail Notifier

| * v
* d
* r
Googles tjenester, verktøy o.l. |
| --- |
| 
* Google Søk
* Google Bilder
* Google Grupper
* Google Katalog
* Gmail
* Gmail Notifier
* Google Maps
* Google Earth
* Google Suggest
* Google Shopping
* Google Local
* Google Alerts
* Google Analytics
* Google Answers
* Google Directory
* Google Labs
* Google Mobile
* Google Print
* Google Scholar
* Google University
* Google Video
* Blogger
* Google Code
* Picasa
* Google Hello
* Google Toolbar
* Google Web Accelerator
* Google Desktop
* Google X
* AdSense
* Google Ads
* Google Chrome
* Orkut
* Google Deskbar
* Google Sitemaps
* Google Talk
* Google Play Music
* Google Bøker
* Google Oversetter
* Google Checkout
* Knol

 |
**Portsmouth Sinfonia** var et engelsk orkester grunnlagt av læreren Gavin Bryars og en gruppe studenter ved Portsmouth School of Art i 1970. Sinfonia var åpen for alle og endte opp med å bli et orkester for folk som enten var uten musikalsk erfaring eller, hvis de var musikere valgte de å spille et annet instrument en det de behersket.

Repertoaret var til å begynne med kjente klassikere som «The Blue Danube», «Nøtteknekkeren», «Air», Peer Gynt «Morgenstemning» og «I Dovregubbens hall». De utvidet i senere tid repertoaret til også å omfatte populærmusikk og rock and roll.

I stedet for å benytte de mest kompetente musikerne, oppfordret de alle til å bli med, uavhengig av talent, evne eller erfaring. De eneste reglene var at alle måtte komme på øving og at folk skulle prøve sitt beste for å få det til og ikke med vilje prøve å spille dårlig.

Den første innspillingen av Sinfonia var av Rossinis, William Tell Overture, som ble sendt ut som invitasjon til avslutningen på skolen det året.

Det var også kjente musikere med i Sinfonia. Brian Eno var en av disse, han spille klarinett og produserte deres to første album.

Deres første album, *Portsmouth Sinfonia Plays the Popular Classics*, ble utgitt i mai 1974. De ble invitert til å spille på Londons Royal Festival Hall, de spilte en rekke konserter rundt omkring i Storbritannia og senere når populariteten hadde økt ennå mer spilte de en konsert i Royal Albert Hall.

I 1981 ga de ut en singel "Classical Muddly" hvor det ble lagt på en disco-beat, singlen havnet på 40-hit i UK Singles Chart.

Selv om gruppen aldri formelt ble oppløst, sluttet den å opptre i 1979.

I 2012 var fjerde episode i BBC sin serie In Living Memory viet Portsmouth Sinfonia: *I 1974 solgte Portsmouth Sinfonia ut Albert Hall. Det ble kalt "verdens verste orkester", men blant medlemmene var Brian Eno og Michael Nyman. Var det bare en spøk?*

Utgivelser
----------

* *Portsmouth Sinfonia Plays the Popular Classics* (1974)
* *Hallelujah! – The Portsmouth Sinfonia at the Royal Albert Hall* (1974)
* *The Best/Worst of the Portsmouth Sinfonia* (1978) Samlealbum
* *20 Classic Rock Classics* (1980)
* "Classical Muddly" / "Hallelujah Chorus" (1981) Singel
* *Dead Parrot Society* (1993) Samlealbum

Referanser
----------

1. 1 2 3 4  «Portsmouth Sinfonia». *Discogs* **(engelsk)**. Besøkt 21. februar 2022.
2. ↑  Grundhauser, Eric (6. november 2017). «Remembering, With Fondness, the 'Worst Orchestra in the World'». *Atlas Obscura* **(engelsk)**. Besøkt 21. februar 2022.
3. ↑  «BBC Radio 4 - In Living Memory, Series 14, Episode 4». *BBC* **(engelsk)**. Besøkt 21. februar 2022.

Eksterne lenker
---------------

* (en) Offisielt nettsted Rediger på Wikidata
* (en) Portsmouth Sinfonia på Discogs Rediger på Wikidata

* (en) Portsmouth Sinfonia på MusicBrainz Rediger på Wikidata

|  |  |
| --- | --- |
| Oppslagsverk/autoritetsdata | BIBSYS **·** VIAF **·** LCCN **·** MusicBrainz **·** Discogs
 |
Julius Agricola, statue i Bath, England
**Gnaeus Julius Agricola** (født 13. juli 40 i Forum Iulii - Fréjus - i Gallia Narbonensis; død 23. august 93) var en romerrsk embedsmann. 
Agricola ble kvestor i 64 i Lilleasia, i 68 pretor og folketribun i Roma. Under keiser Vespasian kjempet han i Britannia og forvaltet fra 73 til 76 Aquitania. i År 76 ble han konsul, og ble sendt i 77 till Britannia, der han utvidet romernas besittelser helt opp til elven Tay. Keiser Domitian hjemkalte ham i år 84. Deretter levde Agricola et ytterst tilbaketrukket liv.

Liv og virke
------------

### Bakgrunn

Gnaeus Julius Agricola ble født i Gallia Narbonensis, den sørlige del av dagens Frankrike. Foreldrene var Julius Graecinus og Procilla. Han giftet seg med Domitia Decidiana, og de fikk en datter sammen, antagelig ved navn Julia Agricola, som giftet seg med historikeren Tacitus. Hans svigersønn skrev om hans felttog, og var en av hans fremste støttespillere. 

### Karriere

Karrieren startet med en periode som militærtribun i Britannia fra 58 til 62, i staben til Gaius Suetonius Paulinus. Etter å ha vendt tilbake til Roma var han folketribun i 66 og kvestor i 68. I 71 ble han legat til guvernøren i Britannia, Quintus Petillius Cerialis, og kommandant for legionen XX Valeria Victrix. Da Cerialis forlot Britannia ble Agricola guvernør i Gallia Aquitania. Dette førte også at hans stand ble endret fra plebeier til patrisier. Årene i Gallia var fredelige.

I 77 ble han utnevnt til konsul, og året etter til guvernør i Britannia. Han lyktes i å beseire kelterne i det som nå er Wales og det nordlige England. Deretter invaderte han dagens Skottland og beseiret caledonerne i slaget ved Mons Graupius. Det var i Agricolas tid som guvernør at den romerske flåte for første gang seilte rundt De britiske øyer. 

I 84 ble han kalt tilbake til Roma, angivelig fordi hans felttog ble for kostbart, men det er sannsynlig at den egentlige grunnen var at keiser Domitian engstet seg over hans fremganger. Han ble innvilget et triumftog, men falt i unåde hos keiseren. 

I 93 døde han utenfor Roma, i realiteten i eksil etter å ha nektet å ta imot embetet som guvernør i provinsen Africa. Etterpå verserte rykter om at han var blitt forgiftet, men det synes som om Tacitus, som er den som har nedtegnet Agricolas biografi, ikke selv fester noen lit til dette.

Litteratur
----------

* Ronald Syme: *Tacitus*. Bd. 1 (von 2). Oxford 1958, S. 19ff; 121ff.
* Malcolm Todd: *Julius Agricola, Gnaeus*. I: *Oxford Dictionary of National Biography* (ODNB). Bd. 30 (2004), S. 822ff.

  



|  |  |  |
| --- | --- | --- |
| Forgjenger:**Sextus Julius Frontinus** | **Romersk guvernør i Britannia**(78–84) | Etterfølger:**antagelig Sallustius Lucullus** |

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Gazetteer for Scotland **·** Brockhaus Enzyklopädie **·** Deutsche Biographie **·** Encyclopædia Universalis **·** Nationalencyklopedin **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NDL **·** NKC **·** BNE
 |
**Dallas Gaume** (født 27. august 1963 i Innisfil) er en kanadisk tidligere ishockeyspiller. Han spilte i Trondheim Ishockeyklubb (TIK) fra 1990 til 1999, der han utgjorde en del av klubbens «Canada-rekke».

I avisen *VG*s kåring i 2016 av de beste utlendinger i norsk hockey gjennom tidene havnet Gaume på en ellevteplass.

Gaume spilte college-hockey for University of Denver, før han spilte for farmerlaget Binghamton Whalers i AHL fra 1986. Han fikk fire kamper for Hartford Whalers i NHL (alle i 1988–89-sesongen), før han gikk til TIK i 1990. Gaume ble i TIK frem til han la opp i 1999.

Referanser
----------

1. ↑  «Tidenes beste hockeyutlendinger». *VG*, 1. november 2016.
2. ↑  «Dallas Gaume». eurohockey.com. Besøkt 2. januar 2017.

Eksterne lenker
---------------

* (en) Dallas Gaume – National Hockey League (NHL) Rediger på Wikidata

* (en) Dallas Gaume – Eurohockey.com Rediger på Wikidata

* (en) Dallas Gaume – Hockeydb.com Rediger på Wikidata

* (en) Dallas Gaume – Hockey-Reference.com Rediger på Wikidata

* (en) Dallas Gaume – Legends of Hockey Rediger på Wikidata

* (en) Dallas Gaume – Eliteprospects.com Rediger på Wikidata
*Mrs. Robert Gwillym* spiller *english guitar*, maleri av Joseph Wright of Derby (1766)
**«English guitar»** er et strengeinstrument som er en videreutvikling av sister, og følgelig ingen gitar i det hele tatt.

Instrumentet har en pæreformet kropp, flat bunn og forholdsvis kort hals, og var vanligvis utstyrt med seks strengekor i standardstemmingen *c, e, gg, c'c', e'e', g'g'.*  Den åpne stemmingen i en c-dur-akkord gjør instrumentet lett å spille på for nybegynnere.

English guitar var populær mange steder i Europa i tida rundt 1750 til 1850, spesielt i høyere sosiale sirkler. Det ble skrevet en mengde musikk for instrumentet fra midten av 1700-tallet. Ofte angir tittelsida bare *guitar* eller *guittar*, noe som ikke alltid gjør det lett å skille materialet fra musikk for spansk gitar. Andre navn er *cetra*, *kitara* i England, *cistre* eller *guittare angloise* i Frankrike og *cetra* i Italia. Instrumentet var også kjent i Norge hvor det trolig ble kalt *guitarre*. Det er bevart flere eksemplarer i norske museer, bl.a. på Norsk Folkemuseum.

Navnet «english guitar» ble tatt i bruk ganske seint, først i Frankrike rundt 1770 med "guitare angloise" til forskjell fra "guitare espagnole". Rundt 1800 begynte navnet å bli vanlig også andre steder, da behovet for å skille engelsk «gitar» fra spansk gitar ble nødvendig.

Referanser
----------

1. ↑  «James Tyler: *The Guitar in England*, avsnittet «English Guitar»». Arkivert fra originalen 22. mai 2018. Besøkt 4. november 2015.
2. 1 2  *English Guitar* Arkivert 14. desember 2015 hos Wayback Machine. Edinburgh University Collection of Historic Musical Instruments
3. ↑  *Zistern*, avsnittet «English guitar», Musikinstrumenten-Museum der Universität Leipzig

Eksterne lenker
---------------

* Bilder og kort beskrivelse av *English Guitar*, Edinburgh University Collection of Historic Musical Instruments
* *The Guitar in England* Arkivert 22. mai 2018 hos Wayback Machine. standingstones.com
* *Zistern*, avsnittet «English guitar», Musikinstrumenten-Museum der Universität Leipzig
* Beskrivelse av et sjukors instrument fra rundt 1790-1810, *National Museum of American History, Kenneth E. Behring Center*
***Omoteina*** er en slekt av biller som tilhører familiegruppen bladbiller (Chrysomelidae). Både larvene og de voksne (imago) er planteetere.

Utseende
--------

En nokså liten, bred og flat, blekt gulbrunlig (i alle fall på døde eksemplarer) bladbiller. På levende eksemplarer er dekkvingene friskt grønne, men dette blekner fort når de dør. Den er skjoldformet, sidene av dekkvingene er utvidete og flate og dekker beina. Pronotum er ikke like utvidet, men dekker hodet slik at det ikke er synlig ovenfra. Dekkvingenes forhjørner er rundet framskutte foran pronotum. Denen arten har en ganske lav forhøyning på dekkvingene. Oversiden er kraftig punktert.

Levevis
-------

Både larver og voksne lever på planter og eter fra dem.

Utbredelse
----------

Arten lever på Hispaniola.

Systematisk inndeling
---------------------

Hispinae inkluderer noen ganger gruppen (underfamilien) skjoldbiller, da som stammen Cassidini, i denne oversikten er den holdt utenfor, og plassert inn i som søstergruppen skjoldbiller. Andre klassifikasjoner plasserer denne gruppen (som Hispini) som en undergruppe av skjoldbillene.

**Treliste**
* orden **biller** (Coleoptera)
	+ underorden **Polyphaga**
		- overfamilie **Chrysomeloidea** Latreille, 1802 (=Phytophaga)
			* familien bladbiller (Chrysomelidae Latreille, 1802)
				+ underfamilien skjoldbiller, Cassidinae
				+ underfamilien **Hispinae**, Gyllenhal, 1813 – ikke i Norge, én art i Norden
					- stamme **Dorynotini** Monrós & Viana, 1949
						* slekten ***Omoteina*** Chevrolat *in* Dejean, 1836
							+ *Omoteina humeralis* (Olivier, 1808)

Litteratur
----------

Eksterne lenker
---------------

* Bilde av arten
* Katalog med bilder av artene
* *Omoteina* på ITIS
* (en) *Omoteina* i Global Biodiversity Information Facility Rediger på Wikidata

* (en) *Omoteina* hos ITIS Rediger på Wikidata

* (en) *Omoteina* hos NCBI Rediger på Wikidata

* *Omoteina* – detaljert informasjon på Wikispecies Rediger på Wikidata
De 3 *Direktionsbezirke* i Sachsen, med inndelingen i kretsfrie byer (rødt) og Landkreise i henholdsvis grønt, blått og gult for Direktionsbezirk Chemnitz, Dresden og Leipzig.
«Bezirk» har flere betydninger.
**Direktionsbezirk**, også kjent under navnet ***Landesdirektion***, var fra 1. januar 1991 til 2012 navnet på det tredje forvaltningsnivået over kommunene (første nivå) og fylkes-kretsene (andre nivå), i delstaten Sachsen i det østlige Tyskland. De tre forvaltningsorganene ble i 2012 slått sammen til Landesdirektion Sachsen.

Siden Sachsens forvaltningsreform av 28. januar 2008 brukes også navnet Landesdirektion. Tilsvarende forvaltningsnivåer i andre tyske delstater er Bezirk i delstaten Bayern og Regierungsbezirk i Niedersachvsen, Nordrhein-Westfalen og Hessen. Tidligere har man også hatt regionsnivåer i Sachsen-Anhalt (1990–2004) og Rheinland-Pfalz.

Sachsens regioner eller *Direktionsbezirke* var tre autonome forvaltningsorganer, med sin egen forvaltning (*Bezirksverwaltungen*). De ble ledet av en *Landesdirektion*, tidligere kalt *Regierungspräsidium*. Hver Bezirk var inndelt i 2-4 Landkreise, som utgjorde de mellomliggende administrative enheter på fylkesnivå. De tre største byene i Sachsen var ikke med i noen Landkreis (fylke) men var såkalte kretsfrie byer i hvert sitt Direktionsbezirk. Dette var Chemnitz, Dresden og Leipzig, som også er hovedsteder i de tre regionene.

| Lokasjon | Våpen | Direktionsbezirk | Hovedstad | Arealkm² | Folketall(2009) | Kommuner | Hovedstad |
| --- | --- | --- | --- | --- | --- | --- | --- |
|  |  | Direktionsbezirk Chemnitz | Chemnitz | 6 522,0 | 1 556 700 | Kreisfreie StadtErzgebirgskreisLandkreis MittelsachsenVogtlandkreisLandkreis Zwickau | ChemnitzAnnaberg-BuchholzFreibergPlauenZwickau |
|  |  | Direktionsbezirk Dresden | Dresden | 7 930,8 | 1 637 700 | Kreisfreie StadtLandkreis BautzenLandkreis GörlitzLandkreis MeissenLandkreis Sächsische Schweiz-Osterzgebirge | DresdenBautzenGörlitzMeissenPirna |
|  |  | Direktionsbezirk Leipzig | Leipzig | 3 964,0 | 998 300 | Kreisfreie StadtLandkreis LeipzigLandkreis Nordsachsen | LeipzigBornaTorgau |

Se også
-------

* Tysklands lokalforvaltning

Referanser
----------

1. ↑  «Präsident spricht von reibungslosem Start der Landesdirektion - Freie Presse». *web.archive.org*. 4. juni 2012. Archived from the original on 4. juni 2012. Besøkt 1. mars 2020. CS1-vedlikehold: Uheldig URL (link)
2. ↑  Sachsens forvaltningsreform av 28. januar 2008 Arkivert 9. desember 2011 hos Wayback Machine. – Sächsisches Gesetz- und Verordnungsblatt, nummer 3 2008.

Eksterne lenker
---------------

* Offisielt nettsted Rediger på Wikidata

  


|  |  |
| --- | --- |
| Oppslagsverk/autoritetsdata | VIAF **·** GND
 |
***The Rescuing Angel*** er en amerikansk stumfilm fra 1919, regissert av Walter Edwards.

Handling
--------

Angela Deming besøker onkelen sin på Hawaii hvor hun møter Joseph Whitely, en misantropisk millionær - og Eliot Slade som kommer fra en velstående familie. Begge mennene blir snart interessert i henne. Hun avviser derfor William Hanley, barndomskjæresten hennes, før hun gifter seg med Whitely - hovedsakelig fordi faren hennes nylig hadde gått konkurs. Men Hanley forteller snart Whitely at Angela bare har giftet seg med ham i håp om å få tilgang til alle pengene hans.

Whitely og Angela krangler ofte etter bryllupet, og hun konsulterer en advokat angående skilsmisse. Når Whitely går til Angelas foreldre, og oppdager at de ikke vet noe om ekteskapet dere, tror han at Angela virkelig elsker ham. Men Angela har allerede lovet å gifte seg med Slade, etter at skilsmissen hennes fra Whitley har kommet i orden.

Skuespillere
------------

* Shirley Mason som Angela Deming
* Forrest Stanley som Joseph Whitely
* Arthur Edmund Carewe som Eliot Slade
* Edythe Chapman som Mrs. Deming
* T.D. Crittenden som advokat Collins
* Carol Edwards som Tante Deming
* J. Parks Jones som William Hanley
* James Neill som John Calhoun Deming
* John Steppling som Onkel George Deming

Referanser
----------

1. ↑  THE RESCUING ANGEL
2. ↑  Alan Goble. *The Complete Index to Literary Sources in Film*

Eksterne lenker
---------------

* (en) *The Rescuing Angel* på Internet Movie Database Rediger på Wikidata

* (sv) *The Rescuing Angel* i Svensk Filmdatabas Rediger på Wikidata

* (en) *The Rescuing Angel* på American Film Institute Rediger på Wikidata
**Direktflyg** egentlig *Svenska Direktflyg AB*, er et svensk, regionalt flyselskap og handlingagent med hovedkontor og callcenter i Borlänge, med base på Dala Airport. I tillegg til destinasjonene nedenfor flyr Direktfly også på vegne av Skyways. Rutene i Norge flys for Statoil.

Historie
--------

Svenska Direktflyg ble dannet i 2002 ved fusjon av Highland Air, Airborne of Sweden og Skyways Regional. Alle tre selskapene var i Skyways-konsernet før fusjonen.

Direktflyg i Norge
------------------

Direktfly begynte i november 2011 å fly mellom Oslo lufthavn, Gardermoen og Karlstad. 
Direktflyg har tidligere ved to anledninger forsøkt seg på rutetrafikk til/fra Norge. Først forsøkte de seg på en rute fra Oslo til Borlänge i 2006, en rute som ikke varte så veldig lenge. Enda kortere var opptredene på ruten fra Trondheim til Stockholm. Den ble trafikkert i ca. tre måneder i 2007 (januar-mars) etter at Widerøe la ned sin rute der, men før SAS startet sin.

Flåte
-----

| Flytype | Antall | Setekonfigurasjon | Registrering |
| --- | --- | --- | --- |
| BAe Jetstream 32 | 10 | 19 seter | SE-LHB, SE-LHC, SE-LHE, SE-LHF, SE-LHG, SE-LHH, SE-LHI, SE-LNV, SE-LXD, SE-LXE |

Destinasjoner
-------------

**Destinasjoner i Sverige**

* Borlänge (Hovedbase)
* Göteborg-Landvetter
* Norrköping
* Luleå
* Malmö
* Sundsvall
* Stockholm-Bromma
* Visby
* Örebro
* Gällivare (Charter)
* Örnsköldsvik (Charter)
* Arlanda (Skyways)
* Oskarshamn (Skyways)
* Halmstad (Skyways)

**Destinasjoner i Norge**

* Brønnøysund (charter)
* Kristiansund (charter)
* Oslo lufthavn, Gardermoen
* Trondheim (charter)
**Ellen Dorothea Arup Seip** (født 23. september 1878 i Christiania, død 12. desember 1948) ble uteksaminert som lege i 1905, og hun virket som ansvarlig lege ved flere tuberkuloseinstitusjoner. Hun medvirket også til ei bok om reformdrakten. Ellen Seip var datter av Thea Seip og Karl Seip.

Ellen og Signe Seip ble undervist hjemme, før de gikk på Ragna Nielsens skole i Christiania, og ble uteksaminert som privatister fra Gjertsens latinskole. Signe var privatlærer et år i Nord-Odal, mens Ellen studerte medisin, som en av de første kvinnene i Norge. Etter embetseksamen i 1905 og ei tid ved forskjellige sjukehus, etablerte hun med hjelp av sin mor og søster et sjukehus for tuberkuløse barn, på Vikanlandet i Trøndelag.

Referanser
----------

1. 1 2   «Begravde i Oslo / Frk Dorothea Arup Seip», besøkt 9. februar 2020[Hentet fra Wikidata]
2. 1 2 3 4   Historisk befolkningsregister, Historisk befolkningsregister ID pf01036806025331[Hentet fra Wikidata]
3. ↑  «Nasjonalbiblioteket». *www.nb.no*. Besøkt 6. februar 2020.

|  |  |
| --- | --- |
| Oppslagsverk/autoritetsdata | Historisk befolkningsregister
 |